Følgende forskrift fastsettes med hjemmel i forskrift 26. juni 2002 nr. 922 om håndtering av eksplosjonsfarlig stoff § 2-10A, jf. lov 14. juni 2002 nr. 20 om vern mot brann, eksplosjoner og ulykker med farlig stoff og om brannvesenets redningsoppgaver (brann- og eksplosjonsvernloven) § 43 bokstav e jf. forskrift 26. juni 2002 nr. 922 om håndtering av fyrverker og pyrotekniske varer § 2-10A:
Forskrift om forbudssoner for bruk av fyrverkeri i Flekkefjord kommune, Agder
[bookmark: documentBody]
[bookmark: PARAGRAF_1]
[bookmark: §1]§ 1. Formål
[bookmark: PARAGRAF_2]Formålet ved forskriften er å verne liv, helse, miljø og materielle verdier ved å redusere faren for brann, ulykker og uhell som følger av fyrverkeri.

[bookmark: §2]§ 2. Virkeområde
[bookmark: PARAGRAF_3]Denne forskriften gjelder avfyring av fyrverkeri i klasse II, III og IV innenfor nærmere spesifiserte forbudssoner i Flekkefjord kommune.

[bookmark: §3]§ 3. Definisjoner
I denne forskriften skal de ulike klassene av fyrverkeri forstås slik:
	a.
	Klasse I a: Kruttlapper, knall Bon-Bon o.l.



	b.
	Klasse I b: Bordbomber, Party-Poppers, stjerneskudd o.l.



	c.
	Klasse II: Markfyrverkeri samt mindre romerske lys, soler og annet fyrverkeri med begrenset fareområde.



	d.
	Klasse III: Raketter, luftbomber, ildbeger og større romerske lys og bombebatterier o.l.



	e.
	Klasse IV: Profesjonelt Display-fyrverkeri o.l.


[bookmark: PARAGRAF_4]
[bookmark: §4]§ 4. Forbud mot bruk av fyrverkeri
Det er til enhver tid forbudt å avfyre fyrverkeri i klasse II, III og IV innenfor følgende områder:
	a.
	Flekkefjord sentrum, innenfor området som vist ved markering på kart vedlagt forskriften. 



	b.
	Rasvåg på Hidra, innenfor området som vist ved markering på kart som er vedlagt forskriften.



	c.
	Andre områder, hvis fyrverkeriet kan lande med nedslagsfelt over arealene som nevnt i bokstav a og b.


[bookmark: PARAGRAF_5]Forbudssonene er fastsatt ut fra risiko- og sårbarhetsvurderinger for antennelse av vernede/fredede bygg, tett trehusbebyggelse og fare for områdebranner.
Det er unntak fra fyrverkeriforbudet etter første ledd nyttårsaften 31.12 mellom klokken 18:00-02:00 for asfaltert parkeringsplass på Tollbodbrygga, innenfor området som vist ved markering på flyfoto vedlagt forskriften. Hvis det vurderes som nødvendig for å ivareta formålet med denne forskriften, kan brann- og redningssjef beslutte at forbudet ved konkrete anledninger likevel skal gjelde for parkeringsplass på Tollbodbrygga nyttårsaften.

[bookmark: §5]§ 5. Straff
[bookmark: PARAGRAF_6]Overtredelse av forskriften straffes etter brann- og eksplosjonsvernloven § 42.

[bookmark: §6]§ 6. Ikrafttredelse
[bookmark: KAPITTEL_1]Denne forskriften trer i kraft ved kunngjøring i Norsk Lovtidend.



Kart over forbudssoner
Forbudssone i Flekkefjord sentrum, jf. § 4 første ledd bokstav a:
[image: Et bilde som inneholder tekst, skjermbilde, kart, diagram

KI-generert innhold kan være feil.]
Unntak fra forbudssonen i § 4 tredje ledd nyttårsaften for asfaltert parkeringsplass på Tollbodbrygga:
[image: Et bilde som inneholder tekst, skjermbilde, kart, Grafikkprogramvare

KI-generert innhold kan være feil.]

Forbudssone i Rasvåg på Hidra, jf. § 4 første ledd bokstav b:
[image: ]

